Estlands maritime museum

Estlands maritime museum (estisk: Eesti Meremuuseum) er holder til i en tårnbygning, Fete Margrethe (estisk: Paks Margareeta), i den gamle bymuren rundt gamlebyen i Tallinn. Museet viser landets historie innen skipsfart og maritim kultur.
Et minemuseum tilhører museet og holder til i en egen bygning. Tallinns gamle  sjøflyhavn fungerer som havn for museumsskip, og her kan publikum bl.a. se den dampdrevne isbryteren Suur Tõll, bygd i 1914.

Fete Margrethe 
Fete Margrethe er bygd tidlig på 1500-tallet (fra 1511 til 1530) da byportene ble gjenoppbygd. Tårnet har en diameter på 25 meter, er 20 meter høyt, og veggene er opp til 5 meter tykke. Det er usikkert hvordan tårnet har fått sitt navn. Noen hevder at det har sammenheng med dronning Margrethe Is bymurbyggerier i det 14. århundre, mens andre mener det stammer fra en kokk som en gang arbeidet der. Ved siden av å verne byen mot inntrengere har det vært brukt som kruttlager og våpenlager, og som fengsel.

Referanser

Eksterne lenker 
 

Museer i Estland
Tallinn
Sjøfartsmuseer
Byggverk i Estland